《送诗僧惠师》
宋代·陈舜俞

萧然林下人，病骨霜松槁。
若为诗家流，力压古人倒。
琢句如琢诗，得之若得宝。
有时到极挚，直可补元造。
平生乐此乐，白头不知老。
数年吴楚游，咏遍泉石好。
却怀钟山隐，乡思满春草。
橐中何以归，篇篇有留藁。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。